b'\n_START_ARTICLE_\nLukoran\n_START_SECTION_\nGeografija\n_START_PARAGRAPH_\nLukoran je eno najslikovitej\xc5\xa1ih naselij na otoku. Sestavljata ga dve ve\xc4\x8dji naselji: Veli in Mali Lukoran, ter ve\xc4\x8d zaselkov. Veli Lukoran le\xc5\xbei v sredi\xc5\xa1\xc4\x8dnem delu otoka. Nahaja se ob poljih, ki se razprostirajo ob cesti Preko - Ugljan in se\xc5\xbee vse do severovzhodne obale na kateri le\xc5\xbei zaliv\xc4\x8dek Luka Lukoran, ki je dolg okoli 500 in \xc5\xa1irok od 500 na za\xc4\x8detku in do 400 metrov v dnu zaliva. Na dnu zaliva le\xc5\xbei pristan, ki je za\xc5\xa1\xc4\x8diten  pred vsemi vetrovi, razen pred mo\xc4\x8dnej\xc5\xa1o tramontano in maestralom. Plovila se lahko prive\xc5\xbeejo na urejeni severni in ju\xc5\xbeni obali pri kateri je globina morja 2 do 3 m, ali pa pri dveh manj\xc5\xa1ih pomolih, ki le\xc5\xbeita en na severni, drug pa na ju\xc5\xbeni obali. Globina morja pri pomolih je od 1,5 do 2 m. Na obali pred ju\xc5\xbenim pomolom stoji svetilnik, ki oddaja svetlobni signal: R Bl 2s. Nazivni domet svetilnika je 3 milje._NEWLINE_Mali Lukoran se razprostira na zahodni obali zaliva Luka Sutomi\xc5\xa1\xc4\x8dica._NEWLINE_Lukoran se pona\xc5\xa1a z lepo pla\xc5\xbeo.Pla\xc5\xbea je obkro\xc5\xbeena s stoletnim borovim gozdom v katerem je avtokamp.\n_START_SECTION_\nNaselja\n_START_PARAGRAPH_\nNaselja in zaselki, ki sestavljajo, Lukoran so: Mali Lukoran, Turkija, Zmorac, Primorje, Punta in Ran\xc4\x8di\xc4\x87evi-Sikirevi\xc4\x87i.\n_START_SECTION_\nGospodarstvo\n_START_PARAGRAPH_\nPrebivalci se ukvarjajo s poljedelstvom, vinogradni\xc5\xa1tvom, pridelavo olj\xc4\x8dnega olja, ribolovom in turizmom. V kraju so na razpolago turisti\xc4\x8dne sobe, apartmaji in avtokamp.\n_START_SECTION_\nZgodovina\n_START_PARAGRAPH_\nIz rimskega obdobja, ko se je kraj imenoval Laucarani so se ohranili ostanki zgradb in grobov na ve\xc4\x8d krajih v naselju in okolici. Hrva\xc5\xa1ko naselje se v starih listinah prvi\xc4\x8d omenja 1075 pod imenom Lukarano._NEWLINE_V srednjem veku je bil kraj v posesti zadarskih benediktincev sv. Ker\xc5\xa1evana. cerkvica sv. Lovre s potezami romanskega sloga je bila v 1877 prezidana, z imenom stare srednjeve\xc5\xa1ke cerkve ki \xc5\xa1e zmeraj stoji na pokopali\xc5\xa1\xc4\x8du pri zaselku Turkija._NEWLINE_Pod zaselkom Zmorac le\xc5\xbeijo ostanki gotske cerkvice in stavbe, ki so ju po pripovedovanju postavili v 14. stoletju menihi iz Egipta.\n_START_SECTION_\nZanimivost\n_START_PARAGRAPH_\nPo pripovedovanju, naj bi v Malem Lokuranu hrva\xc5\xa1ki pesnik Petar Preradovi\xc4\x87, o\xc4\x8daran nad vzhodom sonca napisal znano hrva\xc5\xa1ko pesem, ki vzbuja narodno zavest \xc2\xbbZora puca\xc2\xab.'